b'\n_START_ARTICLE_\nOndina Otta Klasinc\n_START_SECTION_\n\xc5\xbdivljenjepis\n_START_PARAGRAPH_\nPetje je najprej \xc5\xa1tudirala pri pedagogih Luigiju Toffolu in Valdu Medicusu v Trstu, nadaljevala pa na Akademiji za glasbo v Ljubljani, kjer je leta 1970 uspe\xc5\xa1no kon\xc4\x8dala \xc5\xa1tudij 3. stopnje in dobila naslov specialista._NEWLINE_\xc5\xbde leta 1946 je dobila ponudbo za svoj prvi anga\xc5\xbema v opernem gledali\xc5\xa1\xc4\x8du v Ljubljani, kjer je debitirala je z vlogo Rozine v Rossinijevi operi Seviljski brivec. Za tem je od\xc5\xa1la v Milano, kjer je od leta 1951 delovala kot svobodna umetnica in je pevsko gostovala domala po vsem svetu. Od leta 1958 do 1972 je bila prvakinja Opere SNG Maribor, nato pa je bila do upokojitve profesorica solopetja na Akademiji za glasbo v Ljubljani.\n_START_SECTION_\nNagrade\n_START_PARAGRAPH_\nZa svoje delo je prejela \xc5\xa1tevilne ugledne doma\xc4\x8de in tuje nagrade ter priznanja, med katerimi so najpomembnej\xc5\xa1e nagrada Pre\xc5\xa1ernovega sklada, ki jo je prejela leta 1967, Betettova nagrada, ki velja za najvi\xc5\xa1je slovensko stanovsko priznanje na podro\xc4\x8dju glasbene umetnosti, ki jo je prejela leta 2011 ter Zlati lev, ki ga je prejela leta 1953 tekmovanju pesmi in popevk v Benetkah._NEWLINE_Leta 2005 je\xc2\xa0\xc2\xbbza \xc5\xbeivljenjsko delo, vrhunske operne dose\xc5\xbeke in prispevek k slovenski kulturi\xc2\xab\xc2\xa0prejela tudi Zlati red za zasluge Republike Slovenije.'